open-index/open-wikipedia-markdown huggingface dataset:
M-Klooriperbentsoehappo

**m-Klooriperbentsoehappo** eli **m-CPBA** (C7H5ClO3) on yksi perkarboksyylihapoista ja perbentsoehapon kloorattu johdannainen. m-Klooriperbentsoehappoa käytetään laajasti erittäin voimakkaana hapettimena orgaanisen kemian synteeseissä.

## Valmistus ja käyttö
m-Klooriperbentsoehappoa valmistetaan m-klooribentsoyylikloridista ja vetyperoksidista natriumhydroksidin ja magnesiumsulfaatin läsnä ollessa. Tuote eristetään liuoksesta lisäämällä happoa, kuten rikkihappoa.

m-Klooriperbentsoehappoa käytetään hapettimena monissa reaktioissa. Se reagoi alkeenien kanssa muodostaen epoksideja, aldehydit ja ketonit reagoivat Baeyer–Villiger-reaktiolla estereiksi, amiinit reagoivat nitroalkaaneiksi tai amiinioksideiksi, sulfidit muodostavat sulfoksideja tai sulfoneja ja ketaalit muodostavat ortoestereitä. Reaktioissa yhdiste pelkistyy m-klooribentsoehapoksi.

m-Klooriperbentsoehappo on hieman kalliimpaa kuin peretikkahappo tai vetyperoksidi, joilla se voidaan korvata eräissä reaktioissa. Yhdiste on kuitenkin usein näitä selektiivisempi ja suhteellisen stabiilina kiinteänä aineena helpompi käsitellä. Muihin perkaboksyylihappoihin verrattuna se on myös paremmin saatavissa.

:

## Lähteet
Fabián Marulanda López

**Fabián Marulanda López** (s. 27. joulukuuta 1933 Marulanda) on kolumbialainen roomalaiskatolinen piispa. Hänet vihittiin papiksi 20. marraskuuta 1960 ja nimitettiin Ibaguén arkkihiippakunnan vihkipiispaksi sekä Pederodianan titulaaripiispaksi 15. heinäkuuta 1986. Piispaksi vihkiminen seurasi 15. elokuuta. Pääkonsekraattorina toimi José Joaquín Flórez Hernández, jota avustivat Hernando Rojas Ramirez ja José Agustín Valbuena Jáuregui.

Marulanda López sai 22. joulukuuta 1989 nimityksen Florencian piispaksi, jona hän toimi, kunnes erosi tehtävistään 19. heinäkuuta 2002.

## Lähteet
Sarah Aaronsohn

**Sarah Aaronsohn** (5. tammikuuta 1890 Zikhron Ya'akov, Osmanien valtakunta  – 9. lokakuuta 1917 Zikhron Ya'akov, Osmanien valtakunta) oli turkinjuutalainen vakooja, joka kuului Ison-Britannian hyväksi ensimmäisessä maailmansodassa toimineeseen juutalaisvakoojien Nili-verkostoon. 

Lokakuussa 1917 turkkilaisviranomaiset pidättivät Aaronsohnin ja kiduttivat tätä kuulusteluissa. Aaronsohn yritti itsemurhaa ampumalla itseään suuhun 5. lokakuuta, mutta ei kuollut välittömästi. Hän menehtyi saamiinsa vammoihin lopulta 9. lokakuuta 1917.

Hänen veljensä Aaron Aaronsohn, joka oli tunnettu kasvi- ja maataloustieteilijä, oli myös Nilin jäsen.

## Lähteet
* 

### Viitteet
Boris Rotenberg

**Boris Romanovitš Rotenberg** (s. 3. tammikuuta 1957 Leningrad) on venäjänjuutalainen liikemies, oligarkki ja urheiluvaikuttaja. Hänellä on myös Suomen kansalaisuus.

Hän on yksi maailman rikkaimmista ihmisistä. Kesäkuussa 2023 hänen omaisuutensa arvoksi arvioitiin 1,4 miljardia dollaria. Hän kuuluu Rotenbergien sukuun. 

Euroopan unioni on määrännyt Boris Rotenbergin pakotteiden alaiseksi muun muassa siksi, että hänen on katsottu olevan läheisissä suhteissa Ukrainaa horjuttaneisiin päättäjiin kuten veljeensä Arkadiin ja presidentti Vladimir Putiniin. Yhdysvaltain valtiovarainministeriö on määrännyt Boris Rotenbergin, hänen veljensä Arkadin ja poikansa Romanin ja Borisin pakotteiden alaiseksi . Myös Rotenbergin vaimo Karina Rotenberg on pakotelistoilla.

Vuonna 1968 Rotenberg liittyi samaan judoseuraan, jossa hänen veljensä Arkadi Rotenberg ja ystävänsä Vladimir Putin jo olivat. Hän voitti Neuvostoliiton mestaruuksia junioritasolla 65–71-kiloisten sarjassa. 1990-luvulla hän toimi helsinkiläisen Chikara-judoseuran valmentajana. Nykyisin Rotenberg johtaa venäläistä Isänmaa-nimistä kamppailulajien urheilujärjestöä ja on Venäjän judoliiton varapresidentti.

## Yritystoimet
Vuonna 2001 Boris Rotenberg perusti veljensä kanssa SMP Pankin. Heidän omistamansa SGM Group on suuri kaasuputkien toimittaja, muun muassa valtionyhtiö Gazpromille. 

Boris Rotenbergilla on kaksi poikaa, Roman ja Boris, joista edellinen on jääkiekkoseura SKA Pietarin markkinointijohtaja ja Gazprombankin varapääjohtaja, jälkimmäinen on jalkapalloilija.

Boris Rotenberg kuuluu liikemiesryhmään, jonka kesäkuussa 2013 ilmoitettiin ostavan Hartwall Areenan (nyk. Helsinki-hallin) Helsingistä. 

Tammikuussa 2020 Rotenberg hävisi nostamansa oikeusjutun Handelsbankenia, Nordeaa, OP Yrityspankkia ja Danske Bankia vastaan Helsingin käräjäoikeudessa. Kyse oli siitä, että häneltä oli evätty oikeus peruspankkipalveluihin koska hän ei asu Euroopan talousalueella.

## Lähteet
Arkadi Rotenberg

**Arkadi Romanovitš Rotenberg** (s. 15. joulukuuta 1951 Leningrad) on venäläinen liikemies ja oligarkki. Hän on etniseltä taustaltaan juutalainen. Hän on Rotenbergien suvun jäsen. Hän kuuluu veljensä Boris Rotenbergin kanssa Vladimir Putinin ystäväpiiriin. Miehet edustivat samaa judoseuraa jo 1960-luvulla.

Hän on yksi maailman tuhannesta rikkaimmasta ihmisestä. Kesäkuussa 2023 hänen omaisuutensa arvoksi arvioitiin 3,5 miljardia dollaria.

Arkadi ja Boris Rotenberg omistavat SMP Pankin ja SGM Groupin, joka on suuri kaasuputkien toimittaja valtionyhtiö Gazpromille.

Arkadi Rotenberg kuuluu liikemiesryhmään, jonka kesäkuussa 2013 ilmoitettiin ostavan Hartwall Arenan (nyk. Helsinki-halli) Helsingistä. Venäjällä hän omistaa jääkiekkoseura Moskovan Dynamon.

Rotenberg ilmoitti omistavansa Mustanmeren rannalle rakennetun, yli 1,2 miljardin euron arvoisen palatsin, jota julkisuudessa on epäilty Putinin omistamaksi.

## Pakotelistalla
Arkadi Rotenberg oli vuonna 2018 Yhdysvaltain ja Euroopan unionin pakotelistalla kolmen muun Rotenbergin suvun jäsenen kanssa. Hän on ollut myös panamalaisen asianajotoimisto Mossack Fonsecan asiakas. Myöhemmin suvusta on lisätty myös muita henkilöitä listoille, kuten Arkadi Rotenbergin pojat Igor ja Pavel Rotenberg sekä tytär Lilya Rotenberg.

## Lähteet
Eliza Bennett

**Eliza Hope Bennett** (s. 17. maaliskuuta 1992 Reading, Berkshire, Englanti) on englantilainen näyttelijä ja laulaja. Hänen ensimmäinen merkittävä roolinsa oli elokuvassa *[[Nanny McPhee – satumainen lastenvahti]]* vuonna 2005.

## Ura

Eliza aloitti nuorena näyttelemisen koulun lavalla. Ensimmäisen elokuvaroolinsa hän teki elokuvassa *[[Minä & prinssi]]*. Elokuvassa *Nanny McPhee – satumainen lastenvahti* hän esitti Toraa Emma Thompsonin ja Colin Firthin rinnalla. Vuonna 2006 Bennett esiintyi yhdessä *[[Neiti Marple]]* -jaksossa. Vuonna 2008 hän esitti pääroolia elokuvassa *[[Mustesydän (elokuva)|Mustesydän]]*, joka perustuu saksalaisen Cornelia Funken teokseen *Mustesydän*. *[[From Time to Time – Ajasta toiseen]]* -elokuvassa hän näytteli Susania. Vuonna 2012 Bennett siirtyi jälleen myös musikaaliteatterin pariin. Hän on ennakkosuosikki Gracen rooliin tulevaan elokuvaan *Shiver* (*Väristys*), joka perustuu Maggie Stiefvaterin kirjaan *Väristys* (samannimisen trilogian ensimmäinen osa).

## Yksityiselämä

Bennett syntyi Readingissa, Berkshiressä. Hänellä on isoveli ja -sisko.

## Filmografia

## Teatteri

## Aiheesta muualla

*
Stephan Burián

**Stephan Burián von Rajecz** (; 16. tammikuuta 1851 Stampfen – 21. lokakuuta 1922 Wien) oli unkarilainen kreivi, diplomaatti ja poliitikko, joka toimi Itävalta-Unkarin ulkoministerinä ensimmäisen maailmansodan aikana vuosina 1915–1916 ja 1918 sekä valtiovarainministerinä 1903–1912 ja 1916–1918.

Burián aloitti uransa diplomaattina Itävalta-Unkarin lähetystöissä useissa Itä-Euroopan maissa, ja toimi pääkonsulina Sofiassa 1886–1895 sekä lähettiläänä Stuttgartissa 1896–1897 ja Ateenassa 1897–1903. Vuonna 1903 hän tuli valtakunnan valtiovarainministeriksi Benjamin Kállayn jälkeen. Tehtävään liittyi myös Bosnia-Hertsegovinan miehityshallinnon johtajuus. Burián jätti molemmat tehtävät vuonna 1912. Heinäkuusta 1913 alkaen Burián toimi hoviministerinä István Tiszan johtamassa Unkarin hallituksessa, kunnes hänet tammikuussa 1915 nimitettiin valtakunnan ulkoministeriksi Leopold von Berchtoldin tilalle. Nimitys tehtiin Tiszan toiveesta.

Buriánin myönteisiin saavutuksiin ulkoministerinä kuuluivat Itävalta-Unkarin ja Turkin suhteiden parantaminen sekä Bulgarian houkuttelu liittymään sotaan keskusvaltojen puolelle. Hän ei kuitenkaan onnistunut estämään Italian ja Romanian liittymistä sotaan ympärysvaltojen puolelle. Hän vastusti saksalaisten suunnitelmia, joissa rauha olisi hankittu luovuttamalla Itävalta-Unkarin alueita Italialle ja Serbialle, ja ehdotti sitä vastoin Saksan luopumista kaikista aluevaltauksista lännessä sekä Belgian aseman palauttamista. Saksan ja Itävalta-Unkarin johto kuitenkin hylkäsi tämän ajatuksen. Lisäksi Burián ärsytti saksalaisia vaatimalla Balkanin operaatioiden alistamista Itävalta-Unkarille ja kaksoismonarkian intressien tunnustamista miehitetyssä Puolassa sekä vastustamalla Saksan suunnitelmaa rajoittamattomasta sukellusvenesodasta. Uudeksi hallitsijaksi tullut Kaarle I syrjäytti Buriánin ulkoministerin paikalta joulukuussa 1916.

Burián toimi tämän jälkeen valtiovarainministerinä huhtikuuhun 1918, jolloin hän palasi ulkoministeriksi Ottokar Czerninin eron jälkeen. Ensi töikseen Burián vakuutti Saksan sodanjohdolle Itävalta-Unkarin lojaaliutta, mikä lisäsi kaksoismonarkian vähemmistökansallisuuksien tyytymättömyyttä. Sodan jatkaminen kävi kuitenkin valtakunnalle mahdottomaksi ja 14. syyskuuta 1918 Burián julkaisi vetoomuksen, jossa ehdotti rauhanneuvotteluita kaikkien osapuolien välillä. Kun tämä ei johtanut tuloksiin, hän yritti saada Itävalta-Unkarille erillisrauhan ja pyysi 14. lokakuuta Yhdysvalloilta aselepoa Woodrow Wilsonin neljäntoista kohdan ohjelman pohjalta. Tähänkään tarjoukseen ei enää suostuttu. Burián erosi ulkoministerin tehtävistä 24. lokakuuta ja vetäytyi sen jälkeen julkisesta elämästä.

Kreivi Burian von Rajeczille  myönnettiin Suomen vapaudenristin suurristi heinäkuussa 1918 Brest-Litovskin rauhanneuvotteluiden seurauksena käytyjen Suomen ja keskusvaltojen rauhansopimus- ja kauppaneuvotteluissa osoittaman ystävällisyyden johdosta.

## Lähteet

## Aiheesta muualla
Arliss Howard

**Leslie Richard Howard**, paremmin tunnettu nimellä **Arliss Howard** (s. 18. lokakuuta 1954, Independence, Missouri, Yhdysvallat) on yhdysvaltalainen näyttelijä ja ohjaaja.

## Ura
Arliss Howard teki läpimurtonsa sotamies Cowboyn roolissa elokuvassa *[[Full Metal Jacket]]* vuonna 1987. Vuonna 1992 hän näytteli Maxwelliä elokuvassa *[[Ruby (elokuva)|Ruby]]*. Hän on esiintynyt myös muun muassa elokuvissa *[[Amistad (elokuva)|Amistad]]*, *[[Kadonnut maailma – Jurassic Park]]* ja *[[Aikamatkustajan vaimo]]*. Hän on työskennellyt televisiosarjassa *[[Näkijä]]* sekä näyttelijänä että ohjaajana. Howard esitti Kale Ingramia televisiosarjassa *[[Rubicon (televisiosarja)|Rubicon]]* vuonna 2010, mutta sarja lopetettiin yhden tuotantokauden jälkeen. Vuonna 2013 hän alkoi esiintyä sarjassa *[[True Blood]]*. 

Howard on ohjannut elokuvat *[[Big Bad Love]]* ja *[[Dawn Anna]]*, joissa hänen vaimonsa Debra Winger näytteli pääosaa. Hän osallistui myös elokuvien käsikirjoittamiseen. Howard ja Winger ovat näytelleet yhdessä useissa American Repertory -teatterin näytelmissä.

## Lähteet

## Aiheesta muualla
* 
* Arliss Howard Allmovie-sivustolla
*
Ottokar Czernin

**Ottokar Czernin von und zu Chudenitz** (26. syyskuuta 1872 Dimokur, Böömi – 4. huhtikuuta 1932 Wien) oli böömiläissyntyinen itävaltalainen kreivi, diplomaatti ja poliitikko, joka toimi Itävalta-Unkarin ulkoministerinä ensimmäisen maailmansodan aikana joulukuusta 1916 huhtikuuhun 1918. Hänen pyrkimyksensä irrottaa Itävalta-Unkari sodasta ja estää valtakuntaa hajoamasta epäonnistuivat.

## Elämäkerta
Czernin kuului böömiläiseen aatelissukuun. Hän aloitti diplomaattiuransa Itävalta-Unkarin Pariisin-lähetystöstä vuonna 1895, ja vuonna 1899 hänet nimitettiin asiainhoitajaksi Haagiin. Palattuaan kotimaahan Czernin valittiin vuonna 1903 edustajaksi Böömin maapäiville, jossa hän esiintyi konservatiivisen politiikan kannattajana. Hän toimi myös arkkiherttua Frans Ferdinandin läheisenä neuvonantajana. Czernin puolusti aatelin valtaa ja vastusti vuonna 1907 käyttöönotettua yleistä äänioikeutta. Hänestä tuli vuonna 1912 valtakunnanneuvoston ylähuoneen elinikäinen jäsen. Seuraavana vuonna hänet kutsuttiin takaisin diplomaatiksi, ja hän toimi vuosina 1913–1916 lähettiläänä Romaniassa. Maailmansodan puhjettua hän suositteli Itävalta-Unkarin hallitukselle Siebenbürgenin ja osan Bukovinasta tarjoamista Romanialle vastineena liitosta keskusvaltojen kanssa. Unkarin hallituksen vastustus esti hankkeen, ja Romania liittyi elokuussa 1916 sotaan ympärysvaltojen puolelle.

Uudeksi keisariksi tullut Kaarle I nimitti Romaniasta palanneen Czerninin joulukuussa 1916 ulkoministeriksi Stephan Buriánin tilalle. Ulkoministerinä Czernin pyrki irrottamaan Itävalta-Unkarin maailmansodasta, mutta Saksan vastustus ja kaksoismonarkian riippuvuus liittolaisestaan estivät tämän. Hän pyrki vakuuttamaan Saksan hallituksen pikaisen rauhan välttämättömyydestä ja suositteli Saksalle Elsass-Lothringenista luopumista, mikäli siten saataisiin ympärysvallat suostumaan rauhaan. Czerninin yhteistyö saksalaisen valtiopäivämies Matthias Erzbergerin kanssa johti Saksan valtiopäivien 19. heinäkuuta 1917 tekemään niin sanottuun rauhanpäätökseen.

Czernin joutui entistä enemmän vastakkain Saksan sodanjohdon kanssa, kun hän ilmoitti tammikuussa 1918 pitämässään puheessa hyväksyvänä Yhdysvaltain presidentti Woodrow Wilsonin neljäntoista kohdan ohjelman. Czernin johti saman vuoden helmi–maaliskuussa Brest-Litovskin rauhanneuvotteluita Saksan ulkoministeri Richard von Kühlmannin kanssa. Czerninin asema vaikeutui huomattavasti, kun Itävalta-Unkari joutui helmikuun 1918 erillisrauhassa luovuttamaan alueitaan vastaitsenäistyneelle Ukrainalle. Hän joutui eroamaan tehtävistään huhtikuussa 1918 niin sanotun Sixtus-skandaalin vuoksi, kun keisari oli käynyt salaisia rauhanneuvotteluita ympärysvaltojen kanssa kertomatta ulkoministerilleen. Czerninin erottua Burián palasi ulkoministeriksi.

Czernin toimi tasavallaksi muuttuneen Itävallan kansalliskokouksen jäsenenä vuosina 1920–1923. Hän julkaisi vuonna 1919 muistelmakirjan *Im weltkrieg*.

## Lähteet

## Aiheesta muualla
José Joaquín Flórez Hernández

**José Joaquín Flórez Hernández** (12. marraskuuta 1916 Onzaga – 22. kesäkuuta 1996) oli kolumbialainen roomalaiskatolinen arkkipiispa. Hänet vihittiin papiksi Socorro y San Gilin hiippakuntaan 21. heinäkuuta 1940 ja nimitettiin Duitaman hiippakunnan johtoon 7. maaliskuuta 1955. Piispaksi vihkiminen seurasi 24. huhtikuuta. Pääkonsekraattorina toimi Paolo Bertoli, jota avustivat Ángel María Ocampo Berrio ja Pedro José Rivera Mejía.

Flórez Hernández sai 17. maaliskuuta 1964 nimityksen Ibaguén piispaksi. 14. joulukuuta 1974 Ibagué korotettiin arkkihiippakunnaksi ja Flórez Hernández nimitettiin sen arkkipiispaksi.

Flórez Hernández osallistui Vatikaanin toiseen kirkolliskokoukseen. Hän jäi eläkkeelle arkkipiispan tehtävistä 25. maaliskuuta 1993, ja hänen seuraajakseen nimitettiin Juan Francisco Sarasti Jaramillo.

## Lähteet
Flavio Calle Zapata

**Flavio Calle Zapata** (s. 18. helmikuuta 1944 San Andrés) on kolumbialainen roomalaiskatolinen arkkipiispa. Hänet vihki papiksi paavi Paavali VI 22. elokuuta 1968. Hänet nimitettiin Alto Sinún alueprelatuurin johtoon 16. helmikuuta 1989, ja piispaksi vihkiminen seurasi 16. maaliskuuta. Pääkonsekraattorina toimi Joaquín García Ordóñez, jota avustivat Angelo Acerbi ja Darío Castrillón Hoyos. 

Calle Zapata sai 16. helmikuuta 1993 nimityksen Sonsón-Rionegron piispaksi ja 10. tammikuuta 2003 Ibaguén arkkipiispaksi.

## Lähteet
Vilnan Gediminasin teknillinen yliopisto

**Vilnan Gediminasin teknillinen yliopisto** (, VGTU) on Vilnassa Liettuassa toimiva tekniikan alan yliopisto.  Oppilaitos on nimetty Liettuan suuriruhtinaskunnan laajentumisen ajan hallitsijan Gediminasin (noin 1275–1341) mukaan.

Vilnan teknillinen yliopisto luetaan kansainvälisissä vertailuissa Liettuan parhaimpiin korkeakouluihin ja se pyrkii Baltian maiden johtavaksi teknilliseksi ja insinööritieteiden opinahjoksi. Yliopistoon kuuluu 10 tiedekuntaa. Opiskelijoita on runsas 11 500. Opetusohjelmia on yhteensä runsas sata, ja ne jaetaan alempaan ja ylempään korkeakoulututkintoon sekä jatko-opintoihin tähtääviin ohjelmiin. Osa koulutusohjelmista on englanninkielisiä.

Yliopiston keskuskampus sijaitsee Vilnan koillisosassa linnuntietä noin viiden kilometrin päässä kaupungin vanhasta ydinkeskustasta. Osa yliopiston tiedekunnista toimii kuitenkin Vilnan muissa osissa, jotkut kantakaupungissakin.   

Kuva:VGTU Saulėtekio rūmai.jpg|Eräs pääkampuksen rakennuksista (mm. liiketalouden opetusta).
Kuva:Mechanikos ir transporto inžinerijos fakultetai, VGTU.JPG|Mekaniikan ja liikennetekniikan tiedekuntien rakennus.
Kuva:VGTU Architektūros fakultetas4.jpg|Eräs VGTU:n Arkkitehtuurin tiedekunnan rakennus.
Kuva:VGTU Elektronikos fakultetas0.JPG|Elektroniikan tiedekuntaa.
Kuva:Vilniaus Gedimino technikos universiteto Aplinkos inžinerijos fakultetas.jpg|Ympäristötekniikan tiedekuntaa.

## Lähteet

## Aiheesta muualla

* World University Rankings 2012: Vilnius Gediminas Technical University Rankings: rank 601+  (topuniversities.com)
* Ranking web of Universities: Vilnius Gediminas Technical University / Vilniaus Gedimino technikos universitetas   (webometrics.info)
* Ranking web of Universities: Lithuania  (webometrics.info)
Carlos Prada Sanmiguel

**Carlos Prada Sanmiguel** (27. joulukuuta 1939 Floridablanca – 16. elokuuta 2013 Bogotá) oli kolumbialainen roomalaiskatolinen piispa. Hänet vihittiin papiksi Bucaramangan hiippakuntaan 6. helmikuuta 1966 ja nimitettiin Medellínin arkkihiippakunnan vihkipiispaksi sekä Balianan titulaaripiispaksi 20. tammikuuta 1988. Piispaksi vihkiminen seurasi 20. helmikuuta. Pääkonsekraattorina toimi Alfonso López Trujillo, jota avustivat Angelo Acerbi ja Héctor Rueda Hernández.

Prada Sanmiguel sai 21. kesäkuuta 1994 nimityksen Duitama-Sogamoson piispaksi, jona hän toimi, kunnes erosi tehtävistään 15. lokakuuta 2012.

## Lähteet
Orlando Roa Barbosa

**Orlando Roa Barbosa** (s. 4. heinäkuuta 1958 Cali) on kolumbialainen roomalaiskatolinen piispa. Hänet vihittiin papiksi Ibaguén arkkihiippakuntaan 6. joulukuuta 1984 ja nimitettiin sen vihkipiispaksi sekä Nasbincan titulaaripiispaksi 12. toukokuuta 2012. Piispaksi vihkiminen seurasi 28. heinäkuuta. Pääkonsekraattorina toimi Flavio Calle Zapata, jota avustivat Aldo Cavalli ja Jesús Rubén Salazar Gómez.

## Lähteet
Luis José Rueda Aparicio

**Luis José Rueda Aparicio** (s. 3. maaliskuuta 1962 San Gil) on kolumbialainen roomalaiskatolinen piispa. Hänet vihki papiksi Socorro y San Gilin hiippakuntaan Jorge Leonardo Gómez Serna 23. marraskuuta 1989. Hänet nimitettiin Montelibanon hiippakunnan johtoon 2. helmikuuta 2012, ja piispaksi vihkiminen seurasi 14. huhtikuuta. Pääkonsekraattorina toimi Aldo Cavalli, jota avustivat Ismael Rueda Sierra ja Carlos Germán Mesa Ruiz. Rueda Aparicio asetettiin virkaansa 28. huhtikuuta.

## Lähteet
Ismael Rueda Sierra

**Ismael Rueda Sierra** (s. 11. toukokuuta 1950 Suaita) on kolumbialainen roomalaiskatolinen arkkipiispa. Hänet vihittiin papiksi Sonsón-Rionegron hiippakuntaan 22. elokuuta 1981 ja inkardinoitiin Girardotin hiippakuntaan vuonna 1988. Hänet nimitettiin 20. joulukuuta 2000 Cartagenan arkkihiippakunnan vihkipiispaksi sekä Burunin titulaaripiispaksi, ja piispaksi vihkiminen seurasi 17. helmikuuta 2001. Pääkonsekraattorina toimi Jorge Ardila Serrano, jota avustivat Carlos José Ruiseca Vieira ja Flavio Calle Zapata. 

Rueda Sierra sai 27. kesäkuuta 2003 nimityksen Socorro y San Gilin piispaksi. 13. helmikuuta 2009 hänet nimitettiin Bucaramangan arkkipiispaksi, jonka virkaan hänet asetettiin 2. toukokuuta.

## Lähteet
Gyula Andrássy nuorempi

**Gyula Andrássy** (30. kesäkuuta 1860 Tőketerebes – 11. kesäkuuta 1929 Budapest) oli unkarilainen kreivi ja poliitikko, joka toimi useissa ministerinviroissa Unkarin hallituksessa sekä Itävalta-Unkarin keisarikunnan ulkoministerinä aivan ensimmäisen maailmansodan loppuvaiheessa loka–marraskuussa 1918. Hän oli valtiomies Gyula Andrássyn poika.

Andrássy valittiin Unkarin parlamenttiin vuonna 1885 ja hänestä tuli yksi liberaalipuolueen johtajista. Vuosina 1893–1895 hän toimi Unkarin opetus- ja sittemmin hoviministerinä. Hän erosi puolueestaan ensi kerran vuonna 1898, mutta palasi pian takaisin. Lopullisesti hän jätti liberaalipuolueen vuonna 1905 István Tiszan kanssa syntyneiden erimielisyyksien vuoksi. Vuosina 1906–1910 Andrássy oli sisäministerinä Sándor Wekerlen hallituksessa.

Ensimmäisen maailmansodan alussa Andrássy tuki Itävalta-Unkarin hallitusta, mutta ryhtyi myöhemmin kannattamaan rauhaa ympärysvaltojen kanssa. Hänet nimitettiin valtakunnan ulkoministeriksi sodan loppuvaiheessa 24. lokakuuta 1918. Kolme päivää myöhemmin hän lähetti Yhdysvaltain presidentti Woodrow Wilsonille viestin, jossa ilmoitti Itävalta-Unkarin suostuvan aseleponeuvotteluihin amerikkalaisten aiemmin ilmoittamien ehtojen mukaisesti, mikä merkitsi liittolaisuuden katkaisemista Saksan kanssa. Andrássy jätti ulkoministerin tehtävät kaksoismonarkian hajotessa 3. marraskuuta 1918.

Andrássy jatkoi sodan jälkeen poliitikkona Unkarissa, ja oli vuodesta 1920 kansalliskokousedustajana. Hän johti pientä legitimististen monarkistien ryhmää, joka tuki entisen keisarin Kaarle I:n ja myöhemmin tämän pojan Otto von Habsburgin pyrkimyksiä päästä Unkarin kuninkaaksi.

## Lähteet
Ramón Alberto Rolón Güepsa

**Ramón Alberto Rolón Güepsa** (s. 28. helmikuuta 1959 Arboledas) on kolumbialainen roomalaiskatolinen piispa. Hänet vihittiin papiksi Nueva Pamplonan arkkihiippakuntaan 8. joulukuuta 1984 ja nimitettiin Monterían hiippakunnan johtoon 27. lokakuuta 2012. Piispaksi vihkiminen seurasi 1. joulukuuta. Pääkonsekraattorina toimi Luis Madrid Merlano, jota avustivat Jorge Enrique Jiménez Carvajal ja Ismael Rueda Sierra. Rolón Güepsa asetettiin virkaansa 15. joulukuuta.

## Lähteet
Jorge Ardila Serrano

**Jorge Ardila Serrano** (17. syyskuuta 1925 Zapatoca – 12. lokakuuta 2010) oli kolumbialainen roomalaiskatolinen piispa. Hänet vihittiin papiksi 17. lokakuuta 1948 ja nimitettiin Bogotán arkkihiippakunnan vihkipiispaksi sekä Tisedin titulaaripiispaksi 27. lokakuuta 1980. Piispaksi vihkiminen seurasi 30. marraskuuta. Pääkonsekraattorina toimi Aníbal Muñoz Duque, jota avustivat Angelo Acerbi ja Mario Revollo Bravo.

Ardila Serrano sai 21. toukokuuta 1988 nimityksen Girardotin piispaksi, jona hän toimi, kunnes jäi eläkkeelle 15. kesäkuuta 2001.

## Lähteet
Jussi Lukkarinen

**Juhana ”Jussi” Lukkarinen** (30. heinäkuuta 1884 Kontiolahti – 1. heinäkuuta 1963 Seinäjoki) oli suomalainen kansanperinteen kerääjä ja tutkija sekä valokuvaaja. Hän teki useita tutkimusmatkoja Pohjois-, Raja- ja Itä-Karjalaan sekä Inkeriin.

Lukkarinen kuului Samuli Paulaharjun kertojalähteenä tunnetun paiholalaisen Antti Lukkarisen perheeseen. Hän opiskeli Helsingin yliopistossa kansanrunoutta ja kansatiedettä. Hän työskenteli myöhemmin Kansallismuseon amanuenssina ja oli myös Seurasaaren ulkomuseon tehtävissä. Lukkarinen kävi runonkeruumatkoilla Inkerissä vuosina 1909 ja 1911 sekä Vienan Karjalassa vuonna 1917. Hänen keräämiään runoja julkaistiin *[[Suomen kansan vanhat runot]]* -kokoelmassa, jonka toimitustyöhön hän osallistui. Lukkarinen toimitti sarjan osat *Etelä-Pohjanmaan runot*, *Satakunnan runot II* ja kaksiosaisen *Savon runot*. 1930-luvulla hän pääosin julkaisi kansanrunouskokoelmia sekä kansanperinteen tutkimuksia.

Lukkarinen liittyi valkoisiin joukkoihin sisällissodan aikana ja oli aktiivisesti mukana hankkeissa Itä-Karjalan liittämiseksi Suomeen. Hän oli mukana myös yleisesikunnan tiedustelutoiminnassa.

## Teokset
**Inkeriläisten kotijumalista* (1912)
**Inkeriläisten praasnikoista* (1912)
**Vähäne sellitysty Livvin rahvahal erähih nygözih dieloloih* (1918)
**Vienan Karjalassa* (1918)
**Etelä-Pohjanmaan runot* (1933)
**Pakanuutta loitsuissamme?* (1933)
**Satakunnan runot. 2* / julkaisseet T. Pohjankanervo ja J. Lukkarinen (1934)
**Savon runot. 1 ja 2* (1934 ja 1936)
**Suomalaisten naimatapoja : aineksia suomalaisten kansojen avioliiton historiaan. 1*(1934)
**Isävaltainen perhe* (1939)

## Lähteet

## Aiheesta muualla
* J. Lukkarisen valokuvia
Ihmisjahti

**Ihmisjahti** voi tarkoittaa ainakin seuraavia:

* *[[Ihmisjahti (vuoden 1973 elokuva)|Ihmisjahti]]* (*Maneater*), elokuva vuodelta 1973
* *[[Ihmisjahti (vuoden 1986 elokuva)|Ihmisjahti]]* (*The Abduction of Kari Svensson*), elokuva vuodelta 1986
* *[[Ihmisjahti (vuoden 1990 elokuva)|Ihmisjahti]]* (*Watchers II*), elokuva vuodelta 1990
* *[[Ihmisjahti (vuoden 2003 elokuva)|Ihmisjahti]]* (*Wrong Turn*), elokuva vuodelta 2003.
Seututie 644

**Seututie 644** on Toivakan Viisarimäeltä Jyväskylän Kanavuoreen johtava seututie. Tie alkaa Viisarimäestä seututieltä 618 ja kulkee Oravasaaren kautta Kanavuoreen, jossa se yhtyy valtatiehen 4 hieman valtateiden 9, 13 ja 23 kiertoliittymän eteläpuolella.

Aiemmin tie oli osa valtatietä 4, mutta vuosina 2008–2010 valtatie siirrettiin uudelle moottoriliikennetielinjaukselle vanhan tien länsipuolelle, ja vanha tie muutettiin seututieksi 644. Nykyisin tie on etenkin paikallisliikenteen käytössä, ja tietä käytetään myös valtatien 4 rinnakkaistienä.

Tie on kokonaan päällystetty, mutta monin paikoin mutkainen.

## Lähteet

## Aiheesta muualla
José Dimas Cedeño Delgado

**José Dimas Cedeño Delgado** (s. 23. heinäkuuta 1933 Peña Blanca) on panamalainen roomalaiskatolinen arkkipiispa. Hänet vihki papiksi Francisco Beckmann 25. kesäkuuta 1961. Hänet nimitettiin Santiago de Veraguasin hiippakunnan johtoon 15. helmikuuta 1975, ja piispaksi vihkiminen seurasi 17. toukokuuta. Pääkonsekraattorina toimi Edoardo Rovida, jota avustivat Daniel Enrique Núñez Núñez ja Carlos Ambrosio Lewis Tullock. 

Cedeño Delgado sai 18. huhtikuuta 1994 nimityksen Panamán arkkipiispaksi, jona hän toimi, kunnes jäi eläkkeelle 18. helmikuuta 2010.

## Lähteet
Pablo Varela Server

**Pablo Varela Server** (2. heinäkuuta 1942 Dénia – 6. tammikuuta 2024) oli Panamassa toiminut espanjalainen roomalaiskatolinen piispa. Hänet vihittiin papiksi Panamán arkkihiippakuntaan 28. kesäkuuta 1970 ja nimitettiin sen vihkipiispaksi sekä Macomades Rusticianan titulaaripiispaksi 26. helmikuuta 2004. Piispaksi vihkiminen seurasi 17. huhtikuuta. Pääkonsekraattorina toimi José Dimas Cedeño Delgado, jota avustivat Giacomo Guido Ottonello ja Oscar Mario Brown Jiménez.

## Lähteet
José Figueroa Gómez

**José Figueroa Gómez** (s. 22. huhtikuuta 1946 Bucaramanga) on kolumbialainen roomalaiskatolinen piispa. Hänet vihittiin papiksi Barrancabermejan hiippakuntaan 9. syyskuuta 1972 ja nimitettiin Granada en Colombian hiippakunnan johtoon 8. elokuuta 2002. Piispaksi vihkiminen seurasi 12. lokakuuta. Pääkonsekraattorina toimi Jaime Prieto Amaya, jota avustivat Beniamino Stella ja Juan Francisco Sarasti Jaramillo.

## Lähteet
Camilo Fernando Castrellón Pizano

**Camilo Fernando Castrellón Pizano** (s. 22. syyskuuta 1942 Bogotá) on kolumbialainen roomalaiskatolinen piispa. Hänet vihittiin salesiaanien papiksi 2. joulukuuta 1972 ja nimitettiin Tibún hiippakunnan johtoon 23. huhtikuuta 2001. Piispaksi vihkiminen seurasi 6. kesäkuuta. Pääkonsekraattorina toimi Beniamino Stella, jota avustivat Jesús María Coronado Caro ja Héctor Julio López Hurtado.

Castrellón Pizano sai 2. joulukuuta 2009 nimityksen Barrancabermejan piispaksi, jonka virkaan hänet asetettiin 6. maaliskuuta 2010.

## Lähteet
Omar Alberto Sánchez Cubillos

**Omar Alberto Sánchez Cubillos** (s. 20. syyskuuta 1963 Cogua) on kolumbialainen roomalaiskatolinen piispa. Hän liittyi dominikaaneihin 2. helmikuuta 1989 ja sai pappisvihkimyksensä 17. helmikuuta 1990. Hänet nimitettiin Tibún hiippakunnan johtoon 8. kesäkuuta 2011, ja piispaksi vihkiminen seurasi 8. elokuuta. Pääkonsekraattorina toimi Jorge Leonardo Gómez Serna, jota avustivat Aldo Cavalli ja Jesús Rubén Salazar Gómez. Sánchez Cubillos asetettiin virkaansa 3. syyskuuta.

## Lähteet
Remy Bonjasky

**Remy Kenneth Bonjasky** (s. 10. tammikuuta 1976 Paramaribo, Suriname) on surinamelais-alankomaalainen raskaansarjan potkunyrkkeilijä. Hän on voittanut kolme K-1:n raskaansarjan mestaruutta. Bonjansky aloitti potkunyrkkeilyn 18-vuotiaana, kun hänen potkunyrkkeilyä harrastanut ystävänsä otti hänet mukaansa sparratakseen hänen kanssaan. Nuori Bojansky innostui lajista niin, että päätti jatkaa sen parissa.

## Lähteet
* Virallinen kotisivu
Héctor Julio López Hurtado

**Héctor Julio López Hurtado** (s. 23. heinäkuuta 1941 Tunja) on kolumbialainen roomalaiskatolinen piispa. Hän liittyi salesiaaneihin 29. tammikuuta 1958 ja sai pappisvihkimyksensä 30. kesäkuuta 1968. Hänet nimitettiin Ariarin apostoliseksi vikaariksi sekä Elicrocan titulaaripiispaksi 15. joulukuuta 1987, ja piispaksi vihkiminen seurasi 27. helmikuuta 1988. Pääkonsekraattorina toimi Angelo Acerbi, jota avustivat Jesús María Coronado Caro ja Héctor Jaramillo Duque.

29. lokakuuta 1999 Ariarin apostolisesta vikariaatista tehtiin Granada en Colombian hiippakunta ja López Hurtado sai nimityksen sen piispaksi. 15. kesäkuuta 2001 hänet nimitettiin Girardotin piispaksi. Hän jäi eläkkeelle 2018.

## Lähteet
Sokotranrakkeli

**Sokotranrakkeli** (*Onychognathus frater*) on kottaraisten heimoon kuuluva varpuslintu.

## Levinneisyys

Sokotranrakkelia tavataan kotoperäisenä Sokotralla Jemenissä. Laji on saarilla laajalle levinnyt ja paikoin runsaslukuinen ja sen kannankehitys on vakaa. Siksi se on luokiteltu elinvoimaiseksi, vaikka sen levinneisyysalue onkin pieni.

## Elintavat
Sokotranrakkeli on sopeutuvainen laji ja se voi elää monenlaisissa elinympäristöissä. Sokotranrakkelit ovat sosiaalisia lintuja ja liikkuvat usein somalianrakkeleiden mukana. Sokotranrakkeli käyttää ravinnokseen hedelmiä, siemeniä ja hyönteisiä, ja etsii ravintonsa mieluummin puista kuin maasta.

## Lähteet
Raúl Antonio Chau Quispe

**Raúl Antonio Chau Quispe** (s. 15. syyskuuta 1967 Lima) on perulainen roomalaiskatolinen piispa. Hänet vihki papiksi Liman arkkihiippakuntaan Augusto Vargas Alzamora 16. heinäkuuta 1998. Hänet nimitettiin Liman vihkipiispaksi sekä Aveian titulaaripiispaksi 30. tammikuuta 2009, ja piispaksi vihkiminen seurasi 19. huhtikuuta. Pääkonsekraattorina toimi Juan Luis Cipriano Thorne, jota avustivat Carlos García Camader ja Adriano Tomasi Travaglia.

## Lähteet
Valkosiipirakkeli

**Valkosiipirakkeli** (*Onychognathus nabouroup*) on kottaraisten heimoon kuuluva afrikkalainen varpuslintu.

## Levinneisyys
Valkosiipirakkelia tavataan laajalla alueella Angolassa, Namibiassa ja Etelä-Afrikassa. Lajin on kuvattu olevan yleinen tai runsaslukuinen, ja se on luokiteltu elinvoimaiseksi.

## Lähteet
Kyhmyrakkeli

**Kyhmyrakkeli** (*Onychognathus salvadorii*) on kottaraisten heimoon kuuluva afrikkalainen varpuslintu.

## Levinneisyys
Kyhmyrakkelia tavataan laajalla alueella Etiopiassa, Keniassa, Somaliassa ja Ugandassa. Lajin on kuvattu olevan paikallisesti yleinen, ja se on luokiteltu elinvoimaiseksi.

## Lähteet
Tähystyspallo

**Tähystyspallo** on sodankäyntiin kehitetty kiintopallo, jota käytettiin tulenjohdossa. Tähystyspallolla tykistön tulenjohtaja voitiin nostaa jopa useiden satojen metrien korkeuteen, mikä paransi huomattavasti tähystysmahdollisuuksia. Tähystyspallojen käyttö aloitettiin Ranskan vallankumoussodissa vuosina 1792–1802. Ensimmäinen maailmansota vuosina 1914−1918 oli tähystyspallojen kulta-aikaa. Niin ympärysvallat kuin Saksakin käytti kankaisia palloja, jotka oli alkujaan täytetty vedyllä. Räjähdysarka vetykaasu aiheutti kuitenkin satoja onnettomuuksia, joten myöhemmin niitä alettiin vedyn sijasta täyttää ei-tulenaralla heliumilla. Tähystyspallot oli tyypillisesti kytketty teräsvaijeriin, jolla ne vinssattiin oikealla korkeudelle (yleensä yli 3&nbsp;000 jalkaan eli yli 900 metriin). 

Tähystyspalloja käytettiin vielä myös toisessa maailmansodassa vuosina 1939–1945, jolloin erityisesti Yhdysvaltojen laivasto käytti niitä vihollissukellusveneiden paikantamisessa. Yhdysvallat käytti tähystyspalloja myös kylmän sodan aikana Neuvostoliiton ydinkokeiden tarkkailussa sekä myöhemmin myös Irakissa ja Afganistanissa.

## Lähteet
Jairo Samperio

**Jairo Samperio Bustara** (s. 11. heinäkuuta 1993 Cabezón de la Sal, Espanja) on espanjalainen jalkapalloilija. Hän edustaa Saksan Bundesliigassa pelaavaa Mainzia ja on pelipaikaltaan oikea laitalinkki.

## Seurajoukkueura
Jairo on Racing Santanderin junioriakatemian kasvatti. Seuran edustusjoukkueeseen hän nousi ensimmäistä kertaa vuonna 2011 argentiinalaisen Héctor Cúperin alaisuudessa. Ensimmäisen ottelunsa edustusjoukkueessa hän pelasi 27. elokuuta 2011 Valenciaa vastaan.

21. syyskuuta 2011 Jairo oli ensimmäistä kertaa avauskokoonpanossa, kun joukkue kohtasi kotikentällään Real Madridin. Ensimmäisen maalinsa hän onnistui tekemään 25. lokakuuta 2011 ottelussa Sevillaa vastaan. Hän pelasi ensimmäisellä kaudellaan yhteensä 25 ottelua, joista 14 avauskokoonpanossa.

21. kesäkuuta 2013 Jairo siirtyi Sevillaan, kun Racing Santander putosi jo toista vuotta peräkkäin sarjaporrasta alaspäin, nyt Segunda División B:hen.

## Lähteet

## Aiheesta muualla
* Jairo Samperion tilastot BDFutbol-sivustolla
Norjan piirit

**[[Norja]]n piirit** () ovat perinteisiä alueita, joita on epävirallisesti erotettu toisistaan kielen, kulttuurin tai maantieteellisten esteiden perusteella. Ne ovat yleensä suurempia alueita kuin kunnat, mutta pienempiä kuin läänit. Monella piirillä on syvät historialliset juuret.

## Taulukko Norjan piireistä

## Lähteet
Jurnee Smollett

**

**Jurnee Diana Smollett-Bell** (omaa sukua ja paremmin tunnettu nimellä **Smollett*', s. [[1. lokakuuta]] [[1986]] [[New York]], [[New York (osavaltio)|New York]], [[Yhdysvallat]]) on yhdysvaltalainen näyttelijä.

==Ura==
Jurnee Smollett aloitti uransa lapsinäyttelijänä lyhytelokuvassa *Sunday in Paris* vuonna 1991. Hän esiintyi yhdessä sisarustensa kanssa televisiosarjassa *On Our Own* vuosina 1994–1995. Smollett-Bell teki varsinaisen läpimurtonsa elokuvassa *Eve's Bayou* vuonna 1997.

Smollett on vieraillut muun muassa televisiosarjoissa *Full House*, *Greyn anatomia* ja *House*. Hän näytteli Jess Merriweatheriä sarjassa *Unelmien kentät* vuosina 2009–2010 ja Lisa Tyleria sarjassa *The Defenders* 2010–2011. Hän alkoi näytellä sarjassa *True Blood* sarjan kuudennella kaudella. Valkokankaalla Smollett-Bell on nähty muun muassa elokuvissa *Jack*, *Gridiron Gang*, * The Great Debaters* ja *Temptation: Confessions of a Marriage Counselor*.

Smollett näytteli myös ensi-iltansa alkuvuodesta 2020 saaneessa [[DC Extended Universe|DC Extended Universen]] elokuvassa [[Birds of Prey]].

==Yksityiselämä==
Smollett-Bellillä on sisko Jazz ja neljä veljeä, Jojo, Jussie, Jake and Jocqui. Sisarukset näyttelivät yhdessä sarjassa *On Our Own''. Sisarusten isä Joel Smollett Sr. on taustaltaan aškenasijuutalainen ja äiti Janet afroamerikkalainen.

Smollett oli naimisissa muusikko Josiah Bellin kanssa vuodesta 2010. Naimisiin mentyään hän vaihtoi sukunimensä Smollettista Smollett-Belliksi. Maaliskuussa 2020 Smollett haki avioeroa Bellistä.

Smollett-Bell kuuluu AIDSin vastaiseen työhön ja ihmisoikeuksiin keskittyneen Artists for a New South Africa -järjestön hallituksen jäsen. Hän osallistui Yhdysvaltain ulkoministeriön AIDSin vastaiseen kehitysapuprojektiin Etelä-Afrikassa, Botswanassa ja Swazimaassa. Hän tukee myös Children's Defend Fund -hyväntekeväisyyssäätiötä.

## Lähteet

## Aiheesta muualla
* 
* Jurnee Smollett-Bell Allmovie-sivustolla
* Jurnee Smollett-Bell Twitterissä
Audilio Aguilar Aguilar

**Audilio Aguilar Aguilar** (s. 4. elokuuta 1963) on panamalainen roomalaiskatolinen piispa. Hänet vihittiin papiksi Santiago de Veraguasin hiippakuntaan 4. elokuuta 1990 ja nimitettiin Colón-Kuna Yalan hiippakunnan johtoon 18. kesäkuuta 2005. Piispaksi vihkiminen seurasi 6. elokuuta. Pääkonsekraattorina toimi Giambattista Diquattro, jota avustivat José Dimas Cedeño Delgado ja Carlos María Ariz Bolea.

Aguilar Aguilar sai 30. huhtikuuta 2013 nimityksen Santiago de Veraguasin piispaksi. Hänet asetettiin virkaansa 30. kesäkuuta.

## Lähteet
Francisco Beckmann

**Francisco Beckmann** (23. heinäkuuta 1883 Enschede – 30. lokakuuta 1963) oli Panamassa toiminut alankomaalainen roomalaiskatolinen arkkipiispa. Hänet vihittiin lasaristien papiksi 13. heinäkuuta 1913 ja nimitettiin Panamán arkkihiippakunnan vihkipiispaksi sekä Telmissuksen titulaaripiispaksi 25. toukokuuta 1940. Piispaksi vihkiminen seurasi 7. heinäkuuta. Pääkonsekraattorina toimi Juan José Maíztegui y Besoitaiturria, jota avustivat José María Preciado y Nieva ja Johann Paul Odendahl Metz.

Beckmann sai 13. tammikuuta 1945 nimityksen Panamán arkkipiispaksi. Hän osallistui Vatikaanin toiseen kirkolliskokoukseen ja kuoli 80-vuotiaana virassa.

## Lähteet
Luis Enrique Orellana Ricaurte

**Luis Enrique Orellana Ricaurte** (28. lokakuuta 1914 Quito – 16. joulukuuta 1997) oli ecuadorilainen roomalaiskatolinen piispa. Hän kuului jesuiittoihin. 

Orellana Ricaurte vihittiin papiksi 15. heinäkuuta 1945 ja nimitettiin Guayaquilin arkkihiippakunnan vihkipiispaksi sekä Bennefan titulaaripiispaksi 26. tammikuuta 1978. Piispaksi vihkiminen seurasi 9. huhtikuuta. Pääkonsekraattorina toimi Pablo Muñoz Vega, jota avustivat Bernardino Carlos Guillermo Honorato Echeverría Ruiz ja Ernesto Alvarez Alvarez.

Orellana Ricaurte sai vuonna 1986 nimityksen Quiton vihkipiispaksi, jona hän toimi, kunnes jäi eläkkeelle 26. marraskuuta 1994.

## Lähteet
Giambattista Diquattro

**Giambattista Diquattro** (s. 18. maaliskuuta 1954 Bologna) on italialainen roomalaiskatolinen arkkipiispa ja Pyhän istuimen diplomaatti. Hänet vihki papiksi Ragusan hiippakuntaan 24. elokuuta 1981 Angelo Rizzo. Hänet nimitettiin Giru Monsin titulaariarkkipiispaksi sekä apostoliseksi nuntiukseksi Panamaan 2. huhtikuuta 2005. Piispaksi konsekroinnin suoritti 4. kesäkuuta Angelo Sodano, jota avustivat Paolo Romeo ja Paolo Urso.

21. marraskuuta 2008 Diquattro sai nimityksen nuntiukseksi Boliviaan.

## Lähteet
Pavillon Suisse

**Pavillon Suisse** on Pariisin Cité internationale universitaire de Paris’ssa sijaitseva Le Corbusier’n ja Pierre Jeanneret’n suunnittelema rakennus.

## Historia
Sveitsi päätti vuonna 1924 rakentaa opiskelija-asuntolan sveitsiläisopiskelijoille Pariisin kansainväliselle kampukselle. Rahaa työhön kerättiin vuosina 1925–1930, ja rakennuksen suunnittelijasta piti käydä kilpailu. Zürichin yliopiston matemaatikko Rudolf Fueter päätti kuitenkin Sveitsin yliopiston neuvoston puolesta antaa työ ilman kilpailua Le Corbusier’lle. Suunnittelutyö annettiin Le Corbusier’lle ja Pierre Jeanneret’lle lohdutuksena siitä, että he eivät olleet saaneet Kansainliiton päärakennuksen suunnittelua toteutettavakseen, vaikka he olivat voittaneet useita kierroksia. Le Corbusier oli edelleen niin pettynyt Kansainliiton päätöksestä, ettei hän aluksi ollut kiinnostunut Pavillon Suissen suunnittelusta. Arkkitehti Karl Moser ja taidekriitikko Siegfried Giedion onnistuivat kuitenkin vakuuttamaan Le Corbusier’n rakennuksen merkityksestä.

Pavillon Suissesta esitettiin joulukuun 1930 ja heinäkuun 1931 välillä neljä erilaista versiota. Asiakkaan vaatimukset olivat rajoittuneet vähäisten rahavarojen takia; 42 huonetta opiskelijoille, ruokatila, sisääntuloaula, kaksi huonetta hallinnolle ja yksi talonmiehelle. Rakennus valmistui 7. heinäkuuta 1933.

Le Corbusier on myöhemmin ollut mukana rakennuksen korjaustöissä. Osana toisen maailmansodan jälkeistä restaurointia Le Corbusier maalasi ruokasaliin muraalin. Auringonvalo oli vaurioittanut rakennusta hiljalleen, ja se kunnostettiin osittain vuosina 1957–1958 Le Corbusier’n valvonnassa. Rakennuksen arvostus on kasvanut vuosikymmenien aikana, ja se valittiin joukukuussa 1986 Ranskan historiallisten monumenttien joukkoon.

## Lähteet
*

### Viitteet

## Aiheesta muualla

*Fondation Suisse
Segundo René Coba Galarza

**Segundo René Coba Galarza** (s. 26. syyskuuta 1957 Quito) on ecuadorilainen roomalaiskatolinen piispa. 

Hänet vihki papiksi Quiton arkkihiippakuntaan Pablo Muñoz Vega 3. heinäkuuta 1982. 

Hänet nimitettiin Quiton vihkipiispaksi sekä Vegesela in Byzacenan titulaaripiispaksi 7. kesäkuuta 2006, ja piispaksi vihkiminen seurasi 11. elokuuta. Pääkonsekraattorina toimi Raúl Eduardo Vela Chiriboga, jota avustivat Néstor Rafael Herrera Heredia ja Julio César Terán Dutari.

## Lähteet
Carlos Anibal Altamirano Argüello

**Carlos Anibal Altamirano Argüello** (13. maaliskuuta 1942 Aloasí – 25. syyskuuta 2015) oli ecuadorilainen roomalaiskatolinen piispa. Hänet vihittiin papiksi Quiton arkkihiippakuntaan 29. kesäkuuta 1966 ja nimitettiin sen vihkipiispaksi sekä Ambian titulaaripiispaksi 3. tammikuuta 1994. Piispaksi vihkiminen seurasi 20. helmikuuta. Pääkonsekraattorina toimi Antonio José González Zumárraga, jota avustivat Antonio Arregui Yarza ja Luis Enrique Orellana Ricaurte.

Altamirano Argüello sai 14. helmikuuta 2004 nimityksen Azoguesin piispaksi.

## Lähteet
Impossible Remixes

**Impossible Remixes** on australialaisen laulaja Kylie Minoguen remix-albumi. Se julkaistiin 10. elokuuta 1998 Australiassa Mushroom Recordsin kautta. Albumi sisältää remix-versioita Minoguen kuudennen studioalbumin *[[Impossible Princess]]* (1998) kappaleista.

## Kappalelista

## Aiheesta muualla
*Kylie Minoguen virallinen sivusto Arkisto
Salvatore Paruzzo

**Salvatore Paruzzo** (s. 15. lokakuuta 1945 Montedoro) on Brasiliassa toimiva italialainen roomalaiskatolinen piispa. Hänet vihittiin papiksi 29. kesäkuuta 1969 ja nimitettiin Ourinhosin hiippakunnan johtoon 30. joulukuuta 1998. Piispaksi vihkiminen seurasi 19. maaliskuuta 1999. Pääkonsekraattorina toimi Antônio Maria Mucciolo, jota avustivat Alfredo Maria Garsia ja Francisco Manuel Vieira.

## Lähteet
Jääkiekon nuorten maailmanmestaruuskilpailut 1992

**Jääkiekon nuorten maailmanmestaruuskilpailut 1992** pelattiin Saksassa, Füssenin ja Kaufbeurenin kaupungeissa Baijerin osavaltiossa. Neuvostoliiton valtio romahti lopullisesti turnauksen avauspäivänä. Niinpä vuodenvaihteen jälkeiset ottelut Neuvostoliiton joukkue pelasi Itsenäisten valtioiden yhteisön (IVY) nimellä. Joukkue myös voitti mestaruuden. Neuvostoliiton kansallishymnin sijasta Itsenäisten valtioiden yhteisön joukkueen voittojen kunniaksi soitettiin Kansainvälisen jääkiekkoliiton hymni. Uudesta nimestä huolimatta joukkueessa pelasi edelleen myös useita IVY:n jäsenmaiden ulkopuolisia pelaajia. Turnauksessa kaikki joukkueet pelasivat kaikkia joukkueita vastaan yhden ottelun.

## Turnaus

## Pistepörssi

## Palkinnot
### Kansainvälisen jääkiekkoliiton IIHF:n valitsemat turnauksen parhaat pelaajat
***Paras maalivahti:**  Mike Dunham
***Paras puolustaja:**  Darius Kasparaitis
***Paras hyökkääjä**  Michael Nylander

### Turnauksen tähdistökentällinen

***Maalivahti:**  Mike Dunham
***Puolustajat:**  Scott Niedermayer,  Janne Grönvall
***Hyökkääjät:**  Aleksei Kovaljov,  Michael Nylander,  Peter Ferraro

## Lopputulokset

 **A-sarja**

 **B-sarja**

 **C-sarja**

## Lähteet
* TSN:n artikkeli turnauksesta 
* Passionhockey.com: IIHF U20 1992 
* Hockeyarchives: IIHF U20 1992 
### Viitteet
HC Eppan Pirates

**Hockey Club Eppan Pirates** on italialainen jääkiekkojoukkue Eppan an der Weinstraßen kaupungista Italiasta. Joukkue on perustettu vuonna 1981 ja se pelaa Italian toiseksi korkeimmalla sarjatasolla Italian Hockey Leaguessa.

## Joukkue kaudella 2025–2026

## Aiheesta muualla
* http://www.hceppan.it/de
Rodrigo Escobar Aristizábal

**Rodrigo Escobar Aristizábal** (s. 10. helmikuuta 1939 Pensilvania) on kolumbialainen roomalaiskatolinen piispa. Hänet vihittiin papiksi 15. elokuuta 1963 ja nimitettiin Girardotin hiippakunnan johtoon 21. toukokuuta 1982. Piispaksi vihkiminen seurasi 14. elokuuta. Pääkonsekraattorina toimi José de Jesús Pimiento Rodriguez, jota avustivat Augusto Trujillo Arango ja Rodrigo Arango Velásquez.

Escobar Aristizábal erosi tehtävistään piispana 17. syyskuuta 1987.

## Lähteet
Ålönsaari

**Ålönsaari** (ruots. *Ålön*) on Paraisten suurin saari. Saaren nimi on ruotsinkielinen mukaelma saaren vanhasta suomenkielisestä nimestä *Ahlainen*. Saaren pinta-ala on 70 neliökilometriä ja asukasluku on 930, joskin kesäasukkaita on huomattavasti enemmän. Paraisten keskusta sijaitsee pääosin Ålönsaarella. Keskustan jakaa Kirkkosalmi eli Suntti, joka erottaa Ålönsaaren Kirkkosaaresta. Mantereelta Kaarinasta alkava Seututie 180 kulkee saaren läpi Nauvon lautalle. 

Ålönsaarta ympäröivät vesialueet ovat Airisto, Vappari ja Kirkkoselkä. Keskellä saarta on 1950-luvulla padottu makeanvedenallas, jonka koillispuolella on saaren ainoat järvet Mustfinn träsket, Gräggböle träsket ja Lampisträsket. Järvet ovat merkittäviä lintuvesiä. Ålössä ei ole jokia tai luonnonmukaisia puroja.  

## Kylät
Bläsnäs, Bodnäs, Ersby, Fallböle, Finby, Grisböle, Gräggböle, Håggais, Hyvilemp, Kojkulla, Kopparö, Koupo, Kurkas (Kurckas), Lampis, Laplahti (Lapplax), Levo, Loskarnäs, Mustfinn, Mörkby, Nulto, Ontala (Åntala), Parsby, Petteby, Piukkala (Pjukala), Pyhänsuu, Sandvik, Seivis, Simonkylä (Simonby), Skräbböle, Skyttala, Skärmola, Sunnanberg, Sydmo, Sydänperä, Sysilahti (Sysilax), Såris, Tara, Tennäs, Vallis, Vannais, Vepo, Ybbersnäs.

#### Kaupunginosat
Bläsnäs, Etelä-keskusta (Södra centrum), Finby, Finbynlaakso (Finbydal) Jussinniitty (Jonsäng), Kalkholmen, Kalkkivuori (Kalkberget), Keskuspuisto (Centralparken), Koulupuisto (Skolparken), Pappilanpelto (Pråstgårdsåkern), Parsby, Pohjois-keskusta (Norra centrum), Pjukala, Raivio (Rödjan), Rauhala, Skräbböle, Suurteollisuus (Storindustrin), Sysilahti (Sysilax), Vepo.

## Katso myös

* Luettelo Suomen merialueen suurimmista saarista

## Lähteet
Eulises González Sánchez

**Eulises González Sánchez** (s. 26. lokakuuta 1938 Tinjacá) on kolumbialainen roomalaiskatolinen piispa. Hänet vihki papiksi Girardotin hiippakuntaan Paavali VI 22. elokuuta 1968. Hänet nimitettiin San Andrés y Providencian apostoliseksi vikaariksi sekä Tatiltin titulaaripiispaksi 5. joulukuuta 2000, ja piispaksi vihkiminen seurasi 10. maaliskuuta 2001. Pääkonsekraattorina toimi Beniamino Stella, jota avustivat Jorge Ardila Serrano ja Jesús María Coronado Caro.

## Lähteet
Augusto Trujillo Arango

**Augusto Trujillo Arango** (5. elokuuta 1922 Santa Rosa de Cabal – 24. helmikuuta 2007) oli kolumbialainen roomalaiskatolinen arkkipiispa. Hänet vihittiin papiksi Manizalesiin 6. elokuuta 1945 ja nimitettiin sen vihkipiispaksi sekä Nisyruksen titulaaripiispaksi 25. huhtikuuta 1957. Piispaksi vihkiminen seurasi 9. kesäkuuta. Pääkonsekraattorina toimi Luis Concha Córdoba, jota avustivat Alberto Uribe Urdaneta ja Raúl Zambrano Camader.

Trujill Arango sai 31. maaliskuuta 1960 nimityksen Jericón piispaksi ja 20. helmikuuta 1970 Tunjan arkkipiispaksi. Hän osallistui Vatikaanin toiseen kirkolliskokoukseen. Hän jäi eläkkeelle 2. helmikuuta 1998.

## Lähteet
Adriano Tomasi Travaglia

**Adriano Tomasi Travaglia** (s. 1. marraskuuta 1939 Gardolo di Mezzo-Meano) on Perussa toimiva italialainen roomalaiskatolinen piispa. Hänet vihittiin fransiskaanien papiksi 28. kesäkuuta 1964 ja nimitettiin Liman arkkihiippakunnan vihkipiispaksi sekä Obbin titulaaripiispaksi 16. helmikuuta 2002. Piispaksi vihkiminen seurasi 7. huhtikuuta. Pääkonsekraattorina toimi Juan Luis Cipriano Thorne, jota avustivat Rino Passigato ja Alcides Mendoza Castro.

## Lähteet
Guillermo Martín Abanto Guzmán

**Guillermo Martín Abanto Guzmán** (s. 1. heinäkuuta 1964 Trujillo) on perulainen roomalaiskatolinen piispa. Hänet vihki papiksi Liman arkkihiippakuntaan Augusto Vargas Alzamora 12. joulukuuta 1992. Hänet nimitettiin Liman vihkipiispaksi sekä Pinhelin titulaaripiispaksi 30. tammikuuta 2009, ja piispaksi vihkiminen seurasi 19. huhtikuuta. Pääkonsekraattorina toimi Juan Luis Cipriani Thorne, jota avustivat Carlos Enrique García Camader ja Adriano Tomasi Travaglia.

Abanto Guzmán sai 30. lokakuuta 2012 nimityksen Perun sotilaspiispaksi.

## Lähteet
Holmin motti

**Holmin motti** oli toisessa maailmansodassa Saksan ja Neuvostoliiton välinen taistelu, jossa puna-armeija saartoi 5&nbsp;500 saksalaissotilasta Holmin kaupunkiin Leningradin eteläpuolelle. Suurempi motti luotiin myös Demjanskiin, 100 kilometriä koilliseen. Motti oli seurausta saksalaisten jouduttua perääntymään Moskovan taistelussa. Saksalaiset joukot onnistuivat lopulta purkautumaan motista 5. toukokuuta 1942. Onnistuneen puolustustaistelun seurauksena Adolf Hitler palkitsi kaupunkia puolustaneiden joukkojen komentajan Theodor Schererin tammenlehtirautaristillä.

## Aiheesta muualla

* Richard Muck, *Kampfgruppe Scherer–105 Tage im Kessel*,  published: 1943, reprinted: 2007, publisher: Arndt Verlag, 
* Jason D Mark (2011). "Besieged:The Epic Battle for Cholm". Leaping Horseman Books. .
* Paul Carell, *Unternehmen Barbarossa im Bild*,  published: 1967, publisher: Verlag Ullstein, 
* Kholm Shield  www.lexikon-der-wehrmacht.de
Good Life Recordings

**Good Life Recordings** on belgialainen levy-yhtiö, jossa muun muassa Avenged Sevenfold on äänittänyt esikoisalbuminsa *[[Sounding the Seventh Trumpet]]*.

## Aiheesta muualla
*Yhtiön sivusto